Żagħżugħa ta’ 19-il sena minn Pennsylvania, mixlija li qatlet raġel li hi u żewġha għamlu ħbieb miegħu fuq is-sit tar-reklamar Craigslist, ammettiet ħtijietha f’intervista mad- Daily Item u qalet li qatlet 20 persuna oħra madwar l-Istati Uniti. Il-pulizija qalu li qed jinvestigaw biex jivverifikaw jekk dak li qalet hux minnu. Fl-intervista, Miranda Barbour ammettiet li f’Novembru qatlet li Troy LaFerrara. Mhux biss. Qalet ukoll li f’dawn l-aħħar sitt snin qatlet mill-inqas 22 persuna oħra mill-Alaska sa North Carolina bħala parti mill-ħidma tagħha fis-sanatiżmu, li daħlet fih meta kellha 13-il sena. Barbour qalet lill-gazzetta li wasal iż-żmien li dan kollu joħroġ fil-beraħ. Il-kap tal-pulizija ta’ Sunbury, Steve Mazzeo, qal li huwa mħasseb serjament dwar din l-istqarrija u beda jagħmel kuntatti mal-pulizija ta’ ġuridizzjonijiet oħra. L-avukati ta’ Barbour u żewgħa, Elytte Barbour, ta’ 22 sena, talbu lill-qorti biex tordna evalwazzjonijiet psikjatriċi tat-tnejn li huma. Miranda qalet li ma tridx toħroġ mill-ħabs għax taf li jekk toħroġ terġa’ toqtol. Tenniet li ma jiddispjaċiha xejn milli għamlet għax lil qatlet biss “nies ħżiena”.